Hy is op 27 September, op die vooraand van die Internasionale Dag vir Toegang tot Inligting, die gasspreker by ‘n fondsinsamelingsdinee van die Redakteursforum van Namibië (EFN).
Pauw was ‘n stigter van die Vrye Weekblad in die laat 1980’s en dit was in dié tyd dat hy die werksaamhede van die Suid-Afrikaanse polisie se Vlakplaas-moordbendes oopgevlek het.
Hy het oor die jare verskeie internasionale toekennings vir sy ondersoekende joernalistiek ontvang. Dit sluit in die CNN Afrikajoernalis van die Jaar-toekenning (twee keer), die Daniel Pearl-toekenning vir uitstaande internasionale ondersoeke joernalistiek (VSA) en die Nat Nakasa-toekenning vir dapperheid en integriteit in joernalistiek.
Eric Nefdt (32), ’n eiendomsagent van Pretoria, gaan die 1 498 km van sy tuisdorp na Lüdertiz met drafskoene en in ’n Spiderman-pakkie aandurf vir die bewusmaking van orgaanskenking. Netwerk24 berig Eric hardloop sedert 2016 in sy Spiderman-pakkie nadat sy seun einde 2015 met ’n hart-defek gebore is. Hy het Saterdag in Pretoria-Oos weggetrek en beplan om daagliks omtrent ’n marathon se afstand te hardloop.
Hy pak die roete aan saam met Normie Eckard, ’n avontuurlustige in ’n rolstoel, wat daagliks 5 km saam met hom aflê sodat hy teen die einde 100 km in sy rolstoel afgelê het. Nefdt se vrou, Elanza, sal hom inwag wanneer hy uiteindelik in Lüderitz aankom. - Netwerk24